AKT-EY-TULLIYHTEISTYÖKOMITEAN PÄÄTÖS N:o 3/97,

tehty 15 päivänä syyskuuta 1997,

alkuperätuotteiden käsitteen määritelmästä poikkeamisesta Fid Ozisaarten erityistilanteen huomioon ottamiseksi sen tonnikalasäilykkeiden (HS-nimike ex 16.04) tuotannon osalta (97/652/EY)

AKT-EY-TULLIYHTEISTYÖKOMITEA, joka

ottaa huomioon Loméssa 15 päivänä joulukuuta 1989 allekirjoitetun neljännen AKT-EY-yleissopimuksen, sellaisena kuin se on tarkistettuna Mauritiuksessa 4 päivänä marraskuuta 1995 allekirjoitetulla sopimuksella, ja erityisesti sen pöytäkirjan n:o 1 31 artiklan 1-10 kohdan,

sekä katsoo, että

kyseisessä pöytäkirjassa määrätään alkuperäsääntöjä koskevien poikkeusten hyväksymisestä, jos se on olemassa olevan elinkeinon kehittämisen tai uusien elinkeinojen luomisen vuoksi perusteltua,

pöytäkirjan n:o 1 31 artiklan 8 kohdassa määrätään erityisestä menettelystä tonnikalasäilykkeitä ja tonnikalan paloja koskeville poikkeuksille, jotka voidaan hyväksyä ilman eri toimenpiteitä 4 000 tonnin vuotuisen kiintiön rajoissa tonnikalasäilykkeiden osalta ja 500 tonnin vuotuisen kiintiön rajoissa tonnikalan palojen osalta,

Fid Ozisaarille, Mauritiukselle, Senegalille ja Papua-Uudelle-Guinealle on jo hyväksytty 31 artiklan 8 kohdan mukaisesti poikkeus vuoden 1997 osalta 4 000 tonnin määrälle tonnikalasäilykkeitä (AKT-EY-tulliyhteistyökomitean päätökset N:o 2/93 (1), 3/93 (2), 2/96 (3) ja 2/97 (4)) ja 1 päivän tammikuuta 1998 ja 29 päivän helmikuuta 2000 välisen ajanjakson osalta 3 000 tonnin vuotuiselle määrälle; tästä syystä vuodesta 1998 alkaen ilman eri toimenpiteitä hyväksyttävän poikkeuksen mukaisen vuotuisen kiintiön jäljellä oleva määrä on 1 000 tonnia vuodessa,

Afrikan, Karibian ja Tyynenmeren valtiot (AKT-valtiot) ovat esittäneet 29 päivänä huhtikuuta 1997 Fid Ozisaarten hallituksen puolesta hakemuksen poikkeuksen hyväksymisestä pöytäkirjassa tarkoitettuun alkuperäsääntöön kyseisen maan 1 päivän kesäkuuta 1997 ja 29 päivän helmikuuta 2000 välisenä ajanjaksona tuottamien tonnikalasäilykkeiden vuotuisen 3 000 tonnin määrän osalta,

hakemus koskee määrää, joka on suurempi kuin 4 000 tonnin kiintiöstä, johon ilman eri toimenpiteitä toteutettavaa menettelyä sovelletaan, jäljellä oleva määrä; tästä syystä sovelletaan edellä mainitun 31 artiklan 1-7 kohdassa määrättyä menettelyä; erityisesti 1-7 kohdassa määrättyä menettelyä sovellettaessa ei myönnetä poikkeusta, joka voisi aiheuttaa vakavaa vahinkoa yhteisöön sijoittautuneelle teollisuudelle; niin tapahtuisi, jos hyväksyttäisiin ylimääräinen poikkeus, joka ylittää ilman eri toimenpiteitä hyväksyttäviä poikkeuksia koskevien määräysten mukaisen määrän; yhteisön säilyketeollisuus on erittäin haavoittuva; erityisesti työkustannukset vaikuttavat ratkaisevasti hinnan muodostumiseen; kyseisten markkinoiden ylimääräinen avaaminen alhaisten työkustannusten maista lähtöisin oleville tuotteille vääristäisi kilpailua ja aiheuttaisi vakavaa vahinkoa tonnikalasäilykkeitä tuottavalle yhteisön teollisuudelle; näin on erityisesti tällä hetkellä, koska yhteisön markkinat kärsivät taloudellisen kasvun pysähtymisestä, joka vaikuttaa joihinkin jäsenvaltioihin erityisen voimakkaasti, ja

tämän vuoksi Fid Ozisaarille voidaan ainoastaan hyväksyä 31 artiklan 8 kohdan mukainen poikkeus 1 000 tonnin vuotuiselle määrälle 1 päivän tammikuuta 1998 ja 31 päivän joulukuuta 1999 väliseksi ajanjaksoksi ja 167 tonnin määrälle 1 päivän tammikuuta 2000 ja 29 päivän helmikuuta 2000 väliseksi ajanjaksoksi,

ON PÄÄTTÄNYT SEURAAVAA:

1 artikla

Poiketen neljännen AKT-EY-yleissopimuksen pöytäkirjan n:o 1 liitteen II luettelon erityismääräyksistä, Fid Ozisaarilla muusta kuin alkuperätuotetta olevasta kalasta valmistettuja HS-nimikkeeseen ex 16.04 kuuluvia tonnikalasäilykkeitä pidetään kyseisestä maasta peräisin olevina tämän päätöksen säännösten mukaisesti.

2 artikla

Edellä 1 artiklassa säädettyä poikkeusta sovelletaan tämän päätöksen liitteessä esitettyihin määriin, jotka viedään Fid Ozisaarilta 1 päivän tammikuuta 1998 ja 29 päivän helmikuuta 2000 välisenä aikana.

3 artikla

Edellä 2 artiklassa tarkoitettuja määriä hallinnoi komissio, joka toteuttaa niiden tehokkaan hallinnoinnin varmistamiseksi tarvittavat hallinnolliset toimenpiteet.

Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tässä päätöksessä säädettyä etua ja jos tulliviranomaiset hyväksyvät kyseisen ilmoituksen, jäsenvaltion on ilmoitettava komissiolle haluavansa lukea tarvitsemansa määrän kiintiöön.

Kiintiöön lukemista koskevat pyynnöt, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä.

Komissio antaa luvan lukea kiintiöön sen päivämäärän perusteella, jona jäsenvaltioiden tulliviranomaiset ovat hyväksyneet vapaaseen liikkeeseen luovutusta koskevat ilmoitukset siltä osin kuin käytettävissä oleva jäljellä oleva määrä sen sallii.

Jos jäsenvaltio ei käytä kiintiöön luettuja määriä, sen on mahdollisimman pian palautettava ne vastaavaan kiintiöön.

Jos pyydetyt määrät ovat suuremmat kuin kyseisen kiintiön käytettävissä oleva jäljellä oleva määrä, määrät jaetaan suhteessa pyydettyihin määriin. Komissio ilmoittaa kiintiöihin luetut määrät jäsenvaltioille.

Jokaisen jäsenvaltion on taattava, että tuojilla on tasavertainen ja jatkuva mahdollisuus käyttää käytettävissä olevia määriä niin kauan kuin jäljellä oleva määrä sen sallii.

4 artikla

Tämän päätöksen mukaisesti annettujen EUR.1-todistusten 7 kohdassa on oltava seuraava maininta:

"Poikkeus - päätös N:o 3/97".

5 artikla

Afrikan, Karibian ja Tyynenmeren valtiot (AKT-valtiot) sekä Euroopan yhteisö ja sen jäsenvaltiot toteuttavat tämän päätöksen täytäntöönpanemiseksi tarvittavat toimenpiteet siltä osin kuin asia niitä koskee.

6 artikla

Tämä päätös tulee voimaan päivänä, jona se tehdään.

Tätä päätöstä sovelletaan 1 päivästä tammikuuta 1998.

Tehty Brysselissä 15 päivänä syyskuuta 1997.

AKT-EY-tulliyhteistyökomitean puolesta

J. CURRIE

A. NTIM ABANKWA

Puheenjohtajat

(1) EYVL L 242, 28.9.1993, s. 26

(2) EYVL L 242, 28.9.1993, s. 27

(3) EYVL L 243, 24.9.1996, s. 41

(4) Ks. tämän virallisen lehden sivu 5

LIITE

FID OZISAARET

>TAULUKON PAIKKA>